Publication: Magyar Közlöny
Issue: MK-2010-38 (Year: 2010, Number: 38)
Era: contemporary
Section: (1) A gyermekek védelmérõl és a gyámügyi igazgatásról szóló 1997. évi XXXI. törvény (a továbbiakban: Gyvt.) 5. §-ának
Paragraph Index: 17

4. § A Gyvt. 33. §-a (2) bekezdésének c) pontja helyébe a következõ rendelkezés lép: [A személyes gondoskodást nyújtó ellátás esetén az ellátás megkezdésekor az ellátásra jogosult gyermeket és törvényes képviselõjét, illetve a fiatal felnõttet tájékoztatni kell] „c) az ellátásra jogosult gyermek, fiatal felnõtt és hozzátartozói közötti kapcsolattartásról, különösen a látogatás, a távozás és a visszatérés rendjérõl ca) a gyermekek átmeneti otthonában biztosított személyes gondoskodást nyújtó gyermekjóléti alapellátásnál, ha a gyermek kapcsolattartásra jogosult hozzátartozói külön élnek, cb) a családok átmeneti otthonában biztosított személyes gondoskodást nyújtó gyermekjóléti alapellátásnál, ha a gyermeknek van különélõ, kapcsolattartásra jogosult hozzátartozója, cc) a gyermekotthonban biztosított személyes gondoskodást nyújtó gyermekvédelmi szakellátásnál [a ca)–cc) alpontokban szereplõ intézmények a továbbiakban együtt: bentlakásos gyermekintézmény], cd) a helyettes szülõnél biztosított személyes gondoskodást nyújtó gyermekjóléti alapellátásnál és ce) a nevelõszülõnél biztosított személyes gondoskodást nyújtó gyermekvédelmi szakellátásnál,”

Source: https://magyarkozlony.hu/hivatalos-lapok/e4c9295b75f2e22fbc8d096db5e5d2ab22e2bb81/dokumentumok/84f01e744fe5de534279b205d7d693f59654caf9/letoltes